**Нукаева Гульнур Отановна**  - №172 мектеп-гимназия КММ-сінің тарих және құқық пәндерінің мұғалімі. Сабақ жоспары Алматы қаласы Білім басқармасының ҚББЖТҒӘО қолдауымен жасалды.

|  |  |  |
| --- | --- | --- |
| **І тоқсан** |  | **4-сабақ** |
| **§5-6** | **Пәннің атауы:**  Құқық негіздері | **10-сынып** Қоғамдық -гуманитарлық бағыт |
| **Сабақтың тақырыбы:** | **Құқық жүйесі: саласы, құқықтық институт, құқықтық норма(1-сабақ)** | |
| **Оқу мақсаты:** | **10.1.1.2 -құқықтың функционалдық маңызын нақты мысалдар арқылы ашу** | |
| **Сабақтың мақсаты**: | Сабақ барысында сендер құқық жүйесін, оның негізгі белгілерін және құқықтық реттеудің әдістерімен таныс боласыңдар. | |
| **Сабақтың барысы:** Қысқаша конспект. | Балалар, Құқық нормаларының жүйесі дегеніміз – ол құқықтың нормалары өзара келісілген, бір–бірінен оқшауланып әрекет етпейтін, бірлікті тұтастық ретінде сипаттайтын ішкі құрылысы. Құқықтық нормалар жүйесінің белгілі бір құрылысы бар, оны салыстырмалы түрде автономиялы құрылымдар, қоғамдық қатынастардың сапалы түрде біртекті топтарын реттейтін салалар және институттар құрайды. Элементтер мынандай: – бөлек құқықтық нормалар; – құқықтық институттар; – құқықтың тәуелді салалары; – құқық салалары  Құқық саласы, бұл – қоғамдық қатынастардың сапалы түрде біртекті тобын өзіне тиесілі ерекше құқықтық реттеу әдісі арқылы реттейтін құқықтық нормалардың жиынтығы болып келетін құқықтық жүйенің бір бөлігі. Сонымен әрбір құқық саласы өзгелерден айрықша нысанасымен және құқықтық реттеу әдісімен ерекшеленеді.  Құқықтық реттеу нысанасы ретінде құқықпен реттелетін қоғамдық қатынастар түсініледі. Құқықтық реттеу әдісі - құқықтық нормалар бұйыруларын қамтамасыз етудің және орындаудың заң тәсілдері. *Конституциялық (мемлекеттік) құқық*, бұл – жария құқық аймағы. Конституциялық құқықтың басты міндеті – мемлекеттік билікті жүзеге асыруды ұйымдастыру және оны құқықтық заң шегімен шектеу. Әкімшілік құқық та жария құқыққа жатады. Әкімшілік құқық нормалары мемлекеттік басқару аясында қалыптасатын қатынастарды, яғни билік және бағыну қатынастарын реттейді.  *Азаматтық құқық*, бұл – жеке құқық аймағы. Азаматтық құқық мүліктік және байланысты емес және мүліктілермен байланысты қатынастар да бар. *Қылмыстық құқық*, бұл - жария құқық аймағы. Қылмыстық құқық - қылмыс жасаумен және қылмыстық жаза шараларын пайдаланумен байланысты қатынастарды реттейді. *Іс жургізушілік құқық* – жария құқық аймағы. Іс жүргізушілік құқық азаматтық іс жүргізуге және қылмыстық іс жургізуге бөлінеді. *Қылмыстық іс жүргізу құқығының* нысанасы болып - анықтау, тергеу және сот органдарының қылмыстық істерді қозғау, тергеу және қарау бойынша қызметімен байланысты қатынастар келеді. *Азаматтық іс жүргізу құқығы* - азаматтық істерді қарау саласындағы қатынастарды реттейді.  Құқықтың тәуелді саласы – қоғамдық катынастардың салыстырмалы бөлек тобын өзіне тиесілі құқықтық реттеу әдісімен реттейтін құқық саласының бөлігі. Құқықтық институт, бұл – қоғамдық қатынастардың сапалы біртекті тобын реттейтің құқық саласының элементі. | |
| **Сабақ барысында орындалатын тапсырмалар:**  **Кестені толтыру**. | Балалар төменде берілген тапсырмалардың 2-3-еуін өз таңдауларың бойынша орындаңдар.  **1-тапсырма** Құқықтың реттеудің әдістері   |  |  |  | | --- | --- | --- | | **реті** | **әдістер** | **мағынасы** | | 1 | Рұқсат беру |  | | 2 | Міндеттеу |  | | 3 | Тыйым салу |  | | 4 | Ұсыныс |  | | 5 | Императивтік |  | | 6 | Диспозитивтік |  | | 7 | Ынталандыру |  | | 8 | Ұсыну |  | | |
| **Терминдік сөздермен**  **жұмыс:** | **2-тапсырма**   1. Гипотеза\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2. Диспозиция\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 3. Санкция\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 4. Құқық институттары\_\_\_\_\_\_\_\_\_\_\_\_\_\_\_\_\_\_\_\_\_\_\_ 5. Құқық нормасы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 6. Құқық салалары\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| **Тапсырманы орындаңдар:**  **Кестені толтыру:** | **3- тапсырма** Венн диаграмммасы бойынша салыстыру.  2-айырмашылығы мен 1-ұқсастығын табу    **4- тапсырма** ***Құқық жүйесі элементтерінің анықтасы, ерекшелігін кестеге жазу***   |  |  |  | | --- | --- | --- | | ***Құқық жүйесі элементтері*** | ***Анықтамасы*** | ***Реттеу ерекшелігі*** | | Құқық саласы |  |  | | Құқықтық нормалар |  |  | | Құқықтық ішкі сала |  |  | | Құқықтық институт |  |  | | |
| **Сабақты қорытындылау**  **Үйге тапсырма** | 1.Күнделікті өмірде құқықты реттеу әдістерінің қай түрі жиі кездеседі?  2. Кім?Қайда? Қашан? сұрақтарына қандай құқықтық норма жауап береді?  3. Құқықтық жүйелік құрылымы деген не?  §3-4 оқуға, сөзтізбектер құрастыру | |