**Болысбекова Малика Дуйсембаевна**  - №172 мектеп-гимназия КММ-сінің тарих және құқық пәндерінің мұғалімі. Сабақ жоспары Алматы қаласы Білім басқармасының ҚББЖТҒӘО қолдауымен жасалды.

|  |  |  |
| --- | --- | --- |
| **І тоқсан** |  | **16-сабақ** |
| **§18-19** | **Пәннің атауы:**  Құқық негіздері | **10-сынып** Қоғамдық -гуманитарлық бағыт |
| **Сабақтың тақырыбы:** | **Адам құқығы түсінігі және оның негізгі түрлері** | |
| **Оқу мақсаты:** | 10.1.3.2 - адам және азаматтық құқықтар мен бостандықтарын жіктеу( саяси, азаматтық , әлеуметтік, экономикалық және мәдени;  10.1.3.3 - адам құқықтары саласындағы халықаралық құжаттардың маңыздылығын бағалау (Адам құқықтарының жалпыға бірдей декларациясы, Азаматтық және саяси құқықтар туралы халықаралық пакт, Экономикалық, әлеуметтік және мәдени құқықтар туралы халықаралық пакт) | |
| **Сабақтың мақсаты**: | Сабақ барысында сендер адам құқықтары мен бостандықтарын қорғау тәсілдерін, адам құқығы саласындағы халықаралық құжаттарды қарастырасындар | |
| **Сабақтың барысы:** Қысқаша конспект. | Балалар, Әр адам тумысынан еркін және дүнеге келгенінен бастап берілетін, әрі Конституция мен заңдарда бекітілген барлық игіліктер мен мүмкіндіктерді пайдалана алады. Бұл құқықтар мен бостандықтарды қорғау механизмі деп аталады. Мемлекет әрбір адамның тыныш өмір сүруіне, болашаққа сеніммен қарауына жағдай жасайды. Біздің еліміз демократиялық мемлекет болу үшін, адамның және азаматтардың құқықтары мен бостандықтарын қорғаудың үйлесімді жүйесі құрылды.  1948 жылы 10 желтоқсанда БҰҰ Бас Ассамблеясы Адам құқықтарының жалпыға бірдей Декларациясы қабылдады. БҰҰ 10 желтоқсанды Адам құқығы күні деп жариялады. Бұл күнді бүкіл әлем атап өтеді. Жалпыға бірдей Декларация адам құқығын қорғау туралы 60-тан астам пактіні қабылдауға ықпал етті. Адам құқықтарының Жалпыға бірдей Декларациясы кіріспе мен 30 баптан тұрады. 1966 жылы 16 желтоқсанда адам құқығы саласында екі маңызды құжат қабылданды: Азаматтық және саяси құқықтар туралы халықаралық пакт және экономикалық, әлеуметтік және мәдени құқықтар жөніндегі халықаралық пакт. Бұл пактілер 1976 жылы күшіне енді.  1948 жылы Адам құқықтарының жалпыға бірдей декларациясы мен 1966 жылғы Адам құқығы туралы халықаралық пакт Адам құқығы хартиясы деп аталып, халықаралық құқықта адам құқықтары мен бостандықтарының негізін қалады. Қазақстан республикасы Азаматтық және саяси құқықтар жөніндегі халықаралық пактіні ратификациялады.  Халықаралық қауымдастық әйелдер, балалар мен мүгедектердің құқығын қорғау үшін тиісті шаралар қабылдауда. Осы санаттағы азаматтар неғұрлым қорғалмаған болып табылады, сондықтан ерекше қорғауға зәру.  Әйелдерді кемсітушіліктің барлық нысандарын жою туралы конвенция бар. Қазақстан 1998 жылы осы құжатқа қосылды. 1989 жылы Бала құқығы туралы конвенция қабылданды. Қазақстан 1994 жылы аталған конвенцияны, ал 2008 жылы Мүгедектер құқығы туралы конвенцияны ратификациялады. Ратификация дегеніміз - еліміздегі барлық заңдар осы Конвенция ережелерінің сәйкестендіріледі деген сөз. Қазақстан БҰҰ –ға осы Конвенция ережелерінің орындалуы жөнінде үнемі есеп береді.  Осыған орай адам құқығын қорғау арнайы кешенмен қамтамасыз етіледі. | |
| **Сабақ барысында орындалатын тапсырмалар:**  **Кестені толтыру**. | Балалар төменде берілген тапсырмалардың 2-3-еуін өз таңдауларың бойынша орындаңдар.  **1-тапсырма:**  (49-беттегі 17-сызбанұсқадағы)  Берілген тапсырманың анықтамасын жазасыңдар.     |  |  | | --- | --- | | Адамдар құқықтарын қорғаудың қандай түрлері бар | Адам құқығы саласындағы құжаттарды анықтаңдар | |  |  | | |
|  | **2-тапсырма: Сөздердің мағынасымен жұмыс**  1. БҰҰ Бас Ассамблеясы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2. Жалпыға бірдей Декларация \_\_\_\_\_\_\_\_\_\_\_\_\_\_\_\_\_\_\_\_  3. Ратификация дегеніміз \_\_\_\_\_\_\_\_\_\_\_\_\_\_\_\_\_\_\_\_ | |
| **Жағдаятты талқылаңдар** | **3- тапсырма**  А деген 11 сынып оқушысы кешқұрым спорт секциясынан үйіне қайтады. А өзін –өзі қорғау мақсатында әкесінің рұқсатынсыз оның газды тапаншасын алып жүреді. Үйдің жанында оған екі жігіт тап беріп, сумкасын тартып алады. Өзін қорғамақ болған А газды тапаншасы қолданып, оларға зақым келеді.  А әрекеті заңды ма? Бұл жерде қорғану қажеттілігі болды ма? Қажетті қорғану шегі бұзылды деп айта аламыз ба? Жауаптылыққа тартыла ма? А-ның әкесінің газды тапаншасын алуға құқығы бар ма? Газды тапанша иесіне жауаптылыққа тартыла ма? | |
| **Сабақты қорытындылау**  **Үйге тапсырма** | 1. Адам мен азаматтардың құқықтарын қамтамасыз етудегі мемлекеттің ролі қандай? 2. Адам құқығы саласындағы құжаттардың мазмұны мен маңызын ашыңдар.   §18-19 оқуға, Қосымша мәліметтер жинау | |