**Нукаева Гульнур Отановна**  - №172 мектеп-гимназия КММ-сінің тарих және құқық пәндерінің мұғалімі. Сабақ жоспары Алматы қаласы Білім басқармасының ҚББЖТҒӘО қолдауымен жасалды.

|  |  |  |
| --- | --- | --- |
| **1тоқсан** | **1- сабақ** | |
| **§1** | **Пәннің атауы:**  Құқық негіздері | **10-сынып** Қоғамдық -гуманитарлық бағыт |
| **Сабақтың тақырыбы:** | **Мемлекет және құқық туралы негізгі ұғымдар** | |
| **Оқу мақсаты:** | 10.1.1.1 -құқық белгілерін қорытындылай отырып ұғымын түсіндіру | |
| **Сабақтың мақсаты:** | Сабақ барысында сендер құқық, құқықтық нормалар, моральдық нормалар ұғымының мағынасы жайлы мәлімет аласыңдар. | |
| **Сабақтың барысы:**  **Қысқаша конспект** | Балалар, Құқық  дегеніміз – [мемлекет](https://kk.wikipedia.org/wiki/%D0%9C%D0%B5%D0%BC%D0%BB%D0%B5%D0%BA%D0%B5%D1%82) орнатқан және оның күшімен қорғалатын, жалпыға бірдей [қоғамдық](https://kk.wikipedia.org/wiki/%D2%9A%D0%BE%D2%93%D0%B0%D0%BC) қатынастарды реттейтін [тәртіп](https://kk.wikipedia.org/wiki/%D0%A2%D3%99%D1%80%D1%82%D1%96%D0%BF) ережелерінің жиынтығы. Құқықтың түсініктері бірнеше, бірақ мазмұндары біреу-ақ.  **Құқық мазмұнының негізгі элементтері:**  - қоғамның және адамдардың мүдде-мақсатын қорғау, орындау;  - қарым-қатынастарды реттеп, басқару;  - қоғамды дағдарысқа ұшыратпай, экономикалық, саяси, әлеуметтік, мәдениеттік т.б. бағытын дамытып, нығайту;  - мемлекеттік органдардың, ұйымдардың құзіретін, ара-қатынасын реттеп басқару.  Құқық – бүкіл қоғамның еркін білдіретін, мемлекетпен белгіленетін жəне қорғалатын, қоғамдық қатынастарды реттеуге бағытталған, жалпыға бірдей міндетті, формальді анықталған заң нормаларының жүйесі болып табылады.  **Құқықтың мынадай белгілері бар:**  1) құқықтың еріктік сипаты – құқық адамдардың саналы, ерікті қызмет етуінің нəтижесі. Бірақ кез келген ерік құқық бола бермейді, тек мемлекеттен жəне қоғамның көптеген мүшелерінен туындайтын ерік қана құқық бола бастайды.  2) құқықтың жалпыға бірдей міндеттілігі – құқық барлығына, барлық азаматтарға, лауазым иелеріне, мемлекеттік органдарға жəне қоғамдық ұйымдарға бірдей міндетті болып табылады.  3) құқықтың мемлекетпен тығыз байланыста болуы – құқық мемлекетсіз, ал мемлекет құқықсыз өмір сүре алмайды. Құқық мемлекетпен қабылданады жəне қорғалады. Құқықты қолданатын мемлекет жəне ол құқық арқылы жазалау шараларын қолданады.  4) құқықтың нормативтілігі – құқық заң нормаларынан тұрады жəне ол барлық қоғамдық қатынастарды реттеуге бағытталған, ал заң нормаларында жүріс-тұрыс жəне мінез-құлық ережелері орналасқан.  5) құқықтың жүйелілігі – заң нормалары бірі-бірінсіз қызмет ете алмайтындай бір жүйеге келтірілген жəне бірі-бірімен тығыз байланыста болады.  6) құқықтың формальді анықтылығы – заң нормалары қатаң белгіленген жəне ресми нысанда бекітілген болады. Олар заңдарда, жарлықтарда жəне өзге де құқықтық актілерде көрініс табады. Құқықтың түпкілікті заңдылықтарын білдіретін қасиеттерін білу үшін құқықтың мəнін ашу қажет. Қай заманда болсын əрбір құқық əрқашанда реттеуші құрал болатыны жəне ол кімнің мүддесін қорғайтыны маңызды мəселе болып қала береді.  Мемлекет және құқық - араларында үйлесімді байланыс бар әлеуметтік институттар. Құқықтық ережелер қоғамның мәдени дамуына сәйкес өрбиді, тарихи дәстүрлердің, өнегелік талаптарының және басқа да факторлардың ықпалына түседі. Мемлекет пен құқық бірдей ұғымдар емес. Егер мемлекет саяси билікті ұйымдастырушы болса, құқық - қоғамдық қатынастарды реттеуші - жалпы сипаттағы тәртіп ережелерінен тұрады. Оларды біршама кең әлеуметтік құбылыс - саясат біріктіреді. Мемлекет те, құқық та саяси билік жүргізудің құралы болып табылады. | |
| **Сабақ барысында орындалатын тапсырмалар:**  **Салыстырмалы кестені толтыру**  **Көп нүктенің орнына қажетті сөзді қою**  **Факторларды жазу**  **Аргумент келтіру**  **Сабақты қорытындылау:** | Балалар! Төменде берілген тапсырмалардың 2-3-уін өз таңдауларың бойынша орындаңдар.  **1-тапсырма.**  «Құқық» сөзінің кең және тар мағынада қолданылуын анықтау   |  |  | | --- | --- | | Кең мағынасы | Тар мағынасы | |  |  |     **2-тапсырма.**  Құқықтың үш элементінің ерекшелiктерiн түсіндіріңіз.  Құқық – қолданыстағы ....... байланысты және ....... қолсұғушылықтан қорғаушы құрал.Осыған байланысты ........ үш элементтен тұратын күрделі .....құбылыстардың бірі деп .......қорытындылауға болады . Оның біріншісі- құқықтық ......, құқықтық сана; екіншісі- құқықтық .......; үшіншісі- осы нормалармен реттелетін ............ қатынастар.  **3-тапсырма.**  Әлеуметтік нормаларға мысал келтіріңіз және қарым –қатынасты реттеудегі маңызы қандай ?  1. Адамгершілік  2.Діни  3.Әдет - ғұрып  4. Құқық  **4-тапсырма.**  Құқықтың қоғамдық қатынастарды реттеудегі белгілерін кестеге толтыра отырып, аргумент келтіріңіз.   |  |  |  |  | | --- | --- | --- | --- | | Жүйелілік | ??? | Формалды анықтылығы | ???? | |  |  |  |  |  1. Құқық мазмұнының негізгі элементтерін атаңыз 2. Әділдік және бостандық сөздерінің мағынасын түсіндіріңіз 3. Субьективті құқықтарға қандай құқықтар кіреді? | |
| **Үйге тапсырма:** | § 1оқуға. Адам құқықтары мен бостандықтары туралы іздену | |