**Нукаева Гульнур Отановна**  - №172 мектеп-гимназия КММ-сінің тарих және құқық пәндерінің мұғалімі. Сабақ жоспары Алматы қаласы Білім басқармасының ҚББЖТҒӘО қолдауымен жасалды.

|  |  |  |
| --- | --- | --- |
| **І тоқсан** |  | **11-сабақ** |
| **§12-13** | **Пәннің атауы:**  Құқық негіздері | **10-сынып** Қоғамдық -гуманитарлық бағыт |
| **Сабақтың тақырыбы:** | **Құқықтық мемлекет түсінігі және оның қағидаттары (2-сабақ)** | |
| **Оқу мақсаты:** | **10.1.2.2 - әлемдік тәжірибедегі құқықтық мемлекеттің мәні мен функционалдық маңызы туралы білімін көрсету** | |
| **Сабақтың мақсаты**: | Сабақ барысында сендер құқықтық мемлекет туралы, оның қағидаттарымен және билікті бөлу жүйелерімен , құқықтық мемлекетті құру жолындағы кедергілер жайлы таныс боласыңдар. | |
| **Сабақтың барысы:** Қысқаша конспект. | Балалар, Демократия – сөзі (гр. demos – халық және гр. kratos – билік) деген сөздерінен шыққан, яғни “халық билігі” деген мағынаны білдіреді. Бұл сөз бірнеше мағынада қолданылады:   * Мемлекет түрі. * Тендік, сайлау, көпшілік дауыспен шешім қабылдау принциптеріне негізделген ұйымның ұйымдастырылу түрі. * Қоғамдық құрылымның мұраты.   Әр жерде демократия әртүрлі рең алған. Олар мынандай мемлекетті демократиялық деп түсінген. Халықтың заң жүзінде мемлекеттік билікті басқаруы. Мұнда конституция билік халықтың қолында екендігіне дәлел болады. Халық жоғары билікке өз өкілдерін сайлау арқылы тағайындап, өзгертіп отырады.  Демократия теңдік болған жерде ғана болады. Мұнда барлық салада – заң шығару, оны орындауда, т.с.с. теңдік болады. Демократияда әділеттілік болуы керек. Мұнда да қоғамның барлық саласында әділеттілік болуы тиіс. Демократияда сонымен қатар бостандық, еркіндік болуы керек. Сонымен, демократия деп халық билігі, теңдік, құқық, әділдік, еркіндік принциптеріне негізделген мемлекеттік құрылысты айтады. | |
| **Сабақ барысында орындалатын тапсырмалар:**  **Сәйкестендіру жұмысы**  **Салыстыру:** | Балалар төменде берілген тапсырмалардың 2-3-еуін өз таңдауларың бойынша орындаңдар.  **1-тапсырма:** **Сәйкестендіру**   |  |  |  |  | | --- | --- | --- | --- | | 1 | Жалгерлік, жекеменшік құрылымға негізделген өндірістік қатынас | А | Құқықтық мемлекеттің адамгершілік негізі | | 2 | Президент | Ә | 1995жыл 1наурыз | | 3 | АҚШ та сайлаушылардың жасы 21-ден 18 жасқа дейін шегерілді | Б | ҚР билік тармақтарынан үстем тұрады, саяси көшбасшы | | 4 | Ізгілік пен әділдік қағидаты құрайды | В | ҚР Конституциясы, 3-бап | | 5 | Қазақстан халқы Ассамблеясы | Г | Құқықтық мемлекеттің экономикалық негізі | | 6 | Мемлекеттің бірден-бір бастауы- халық | Д | 1971 жылы |     Тексеру кілті: 1. 2. 3. 4. 5. 6.  **2-тапсырма Венн диаграммасы бойынша құқықтық мемлекет пен тоталитарлық мемлекетті салыстыру. (**2 ұқсастығы мен 2 айырмашылығын анықтау) | |
| **Термин сөздермен жұмыс :** | **3-тапсырма Көп нүктенің орнын толтыру (заң, төрелігін, құқықтық, мемлекеттік , антикалық, судьялар )**  Сот билігі ...... атынан сот ..... жүзеге асырады.  Қағидаттар негізінде ........ мемлекет дамып, өмір сүреді.  Құқықтық мемлекет идеясы ...... дәуірден бастау алады.  ..... билік біртұтас және үш салаға бөлінеді.  ..... – жоғары заңдық күші бар ресми акт. | |
| **1-3 дәйекті пікірмен мысалдар келтіру** | **4- тапсырма** Құқықтық мемлекеттің әлеуметтік негізі қалай құралады?   * ----------------------------------------------------------------------- * ----------------------------------------------------------------------- * ------------------------------------------------------------------------------ | |
| **Сабақты қорытындылау:**  **Үйге тапсырма:** | 1.Қазақстан Республикасының Президентіне импичмент тағайындау қандай орган құзырында?  2. Президенттің парламент қабылдаған заңды түпкілікті қабылдамау құқығы не деп аталады?  §12-13 оқуға, «Менің елімнің Президенті» тақырыбына эссе | |