**Нукаева Гульнур Отановна**  - №172 мектеп-гимназия КММ-сінің тарих және құқық пәндерінің мұғалімі. Сабақ жоспары Алматы қаласы Білім басқармасының ҚББЖТҒӘО қолдауымен жасалды.

|  |  |  |
| --- | --- | --- |
| **І тоқсан** |  | **8-сабақ** |
| **§10-11** | **Пәннің атауы:**  Құқық негіздері | 10-сынып Қоғамдық -гуманитарлық бағыт |
| **Сабақтың тақырыбы:** | **Мемлекет -құқықтың ерекше субьектісі: құқықтық нормаларды шығарушыжәне құқық субьектісі ретінде (3-сабақ)** | |
| **Оқу мақсаты:** | **10.1.1.3 -құқық жүйесі және оның негізгі элементтерін түсіндіру(құқық нормалары, сала, ішкі сала, құқықтық институт);**  **10.1.1.4 - мемлекетті құқық және құқықтық қатынастың негізгі субьектісі ретінде анықтау** | |
| **Сабақтың мақсаты**: | Сабақ барысында сендер мемлекеттік құрылым және саяси режим түрлерімен таныс боласыңдар. | |
| **Сабақтың барысы:** Қысқаша конспект. | Балалар, Дүниежүзіндегі елдердің басым көпшілігі мемлекетті басқару формасына қарай республика (латын. respublica — қоғамдық іс) болып табылады. Республикалық басқару формасы Еуропадағы буржуазиялық төңкерістер нәтижесінде енгізілген болатын. Республика — заң шығаратын ең жоғары өкімет билігі сайланатын өкілетті органның (парламент) қолында, ал мемлекет басшысын ел халкы өзі сайлайды. Президенттік республика жағдайында президент мемлекет басшысы болумен қатар, үкімет басшысы қызметін атқарады. АҚШ, Аргентина, Бразилия тәрізді елдер президенттік республикалар болып саналады. Ал парламенттік республикаларда атқарушы билік қызметін президент тағайындаған премьер-министр атқарады. Дүниежүзінің көптеген елдеріне, соның ішінде Қазақстан Республикасына басқарудың осы формасы тән.  Мемлекеттік құрылымына байланысты унитарлы (латын. unitas — бірлік) және федерациялы (латын. foederatio — одақ, бірлестік) мемлекеттерді ажыратады. Унитарлы мемлекеттерде әкімшілік-аумақтық бірліктер тікелей орталық үкіметке бағынады, ортақ заң жүзеге асырылады. Унитарлы мемлекеттер қатарына Италия, Франция сияқты республикалармен қатар, Жапония, Ұлыбритания тәрізді конституциялық монархиялар да кіреді. Федерациялы мемлекет жағдайында оның құрамына енетін федерация мүшелерінің белгілі бір саяси, экономикалық дербестігі болады. Бірыңғай (федералдық) заңдарымен және басқару органдарымен, ортақ әскермен қатар, федерация мүшелерінде мемлекеттік биліктің барлық белгілері (ту, әнұран, конституция, парламент, атқарушы билік жүйесі) бар. Дүниежүзіндегі федерациялар саны 20-дан асады.  Федерациялардың әкімшілік құрылымдары республикалар, провинциялар, штаттар, жерлер және т.б. түрде болуы мүмкін. АҚШ пен Ресей Федерациясын нағыз федерацияның үлгісі деуге болады. АҚШ құрамына 50 штат пен Колумбия Федерациялы округі енеді. Америкалықтар жалпы федералдық заңдармен қатар, өздері тұратын штаттың заңдарына да бағынуы тиіс. 47 штаттың жері 3 мың графтыққа, ал олар өз кезегінде 17 мың тауншип (қалалы жерлер) пен 18 мың муниципалитетке (ауылдық округтер) жіктеледі. Ал Ресей Федерациясы құрамына 21 республика, 46 облыс, 9 өлке, 4 автономиялық округ, 1 автономиялық облыс, екі федералдық қала енеді.  Саяси картада федерациялы мемлекеттер, негізінен, ұлттық-этностық ерекшеліктерге (Ресей Федерациясы, Үндістан, Нигерия және т.б.) немесе мемлекеттің қалыптасу барысындағы тарихи-географиялық факторларға (АҚШ, Канада, Бразилия) байланысты пайда болды.  Қазақстан Республикасы — президенттік басқару формасы бар демократиялық, құқықтық, унитарлы, зайырлы мемлекет.  Алғашқы конституция 1993 жылы қаңтарда қабылданды. 1995 жылы тамыз айында жаңа конституция қабылданды; 1998 жылы оған түзетулер енгізілді. Жаңа конституция бойынша Қазақстан — демократиялық құқықтық унитарлы мемлекет, оның тәуелсіз үш билік тармағы бар: атқарушы, заң шығарушы жән сот биліктері. Атқарушы билікті президент басқарады, ол 40 жастан асқан, Республика аумағында соңғы 15 жыл тұрған және мемлекеттік тілде (қазақ тілінде) еркін сөйлей алатын азаматтыры арасынан 5 жылға сайланады. Заң шығарушы билікті қос палаталы парламент атқарады (Сенат - 47 депутат және Мәжіліс - 107 депутат). Сот билігін Конституциялық сот пен жергілікті соттар жүйесі атқарады; сот төрелері қызметіне Қазақстан Республикасының Конституциясы мен Конституциялық заңдарға сәйкес тағайындалады және тұрақты түрде толық өкілетілікке ие болады | |
| **Сабақ барысында орындалатын тапсырмалар:**  **Кестені толтыру:**  **Тапсырманы орындау:** | Балалар төменде берілген тапсырмалардың 2-3-еуін өз таңдауларың бойынша орындаңдар.  **1-тапсырма**  **Кестедегі ұғым сипаттамасын жазу**   |  |  |  | | --- | --- | --- | | **р/с** | **Ұғым** | **Сипаттамасы** | | **1** | Империя |  | | **2** | Монархия |  | | **3** | Республика |  | | **4** | Теократия |  | | **5** | Дуалистік монархия |  | | **6** | Парламенттік монархия |  | | **7** | Тоталитаризм |  | | **8** | Федерация |  | | **9** | Тирандық |  | | **10** | Авторитарлық |  | | **11** | Фашистік |  |   **2-тапсырма** **Әрбір қанатшаға мәлімет жазу** | |
| **Салыстыру:** | **3-тапсырма Венн диаграммасы бойынша саяси режім түрлерін , белгілерін салыстыру. (ұқсастығы мен айырмашылығын анықтау)** | |
| **Аргумент келтіру:** | **4- тапсырма Мемлекеттік құрылым нысандарын толықтыру**     |  |  |  | | --- | --- | --- | | Унитарлы | Федерация | Конфедерация | |  |  |  | | |
| **Сабақты қорытындылау:**  **Үйге тапсырма:** | 1.Жалпыға міндетті дауыс беру арқылы президент сайлайтын мемлекет?  2. Тек заң шығарушы ғана емес, үкіметті де бақылаушы органды ата?  3. Біртұтас, бөлінбейтін аумақтық құрылымды табыңыз?  4. Қазіргі кездегі шектелмеген монархиялық елдерді ата  5. 29 штат пен 7 одақтық аумақтан тұратын ел?  6. Бір саяси партияның үстемдігі қандай режімнің белгісі?  §9-10 оқуға. ТМД туралы іздену | |