**Нукаева Гульнур Отановна**  - №172 мектеп-гимназия КММ-сінің тарих және құқық пәндерінің мұғалімі. Сабақ жоспары Алматы қаласы Білім басқармасының ҚББЖТҒӘО қолдауымен жасалды.

|  |  |  |
| --- | --- | --- |
| **І тоқсан** |  | **3-сабақ** |
| **§3-4** | **Пәннің атауы:**  Құқық негіздері | **10-сынып**  қоғамдық -гуманитарлық бағыт |
| **Сабақтың тақырыбы:** | **Құқықтың негізгі белгілері мен функциясы (2-сабақ)** | |
| **Оқу мақсаты:** | **10.1.1.2 -құқықтың функционалдық маңызын нақты мысалдар арқылы ашу** | |
| **Сабақтың мақсаты**: | Сабақ барысында сендер құқық функцияларының маңыздылығы мен ерекшелігінен және құқықтық қатынастар туралы мәлімет аласыңдар. | |
| **Сабақтың барысы:** Қысқаша конспект. | Балалар,  **Құқықтың қағидалары –** жалпы құқықтық, салааралық жəне салалық болып үш үлкен топқа бөлінеді. Жалпы құқықтық қағидалар құқықтың барлық салаларын қамтиды, ол құқықтың қазмет етуі мен дамуының объективтік заңдылықтарын көрсетеді. Жалпы құқықтық қағидаларға мыналар жатады: **1) əділеттілік қағидасы** – құқық іс - əрекет пен оның нəтижесі арасындағы, қылмыс пен жаза арасындағы өлшемді белгілейді. Əділеттілік құқықтың мазмұнында болады. **2) ізгілік қағидасы** – адам, оның құқықтары мен бостандықтары ең жоғарғы құндылық болып табылады, құқық тұлғаның жан -жақты дамуы үшін жағдай жасайтын құрал болып танылады, адамның ар-намысы мен абыройына нұқсан келетіндей іс-əрекет жасауға тыйым салынады. **3) заңдылық қағидасы** – заң жалпыға бірдей ортақ міндетті, республика аумағында заңдар мен өзге де нормативтік құқықтық актілерді барлық азаматтар, лауазымды тұлғалар, мемлекеттік органдар мен қоғамдық ұйымдар қатаң сақтауы тиіс. **4) демократизм қағидасы** – құқық арқылы тікелей жəне өкілді халық билігінің институттарын бекітуді білдіреді, азаматтар мемлекет ісіне араласа алады. **5) азаматтардың заң мен сот алдындағы теңдігі қағидасы** – құқық жынысына, нəсіліне, тіліне жəне өзге де жағдайына қарамастан адам мен азаматтың құқықтары мен бостандықтарының тең болуына кепілдік береді. **6) құқықтар мен міндеттердің бірлігі қағидасы** – құқықтар мен міндеттердің өзара байланыста болуын білдіреді, құқық болмаса міндет те жоқ, жəне керісінше міндет болмаса құқықта жоқ болады. **7) құқықтағы сендіру мен мəжбүрлеудің үйлесімдігі қағидасы** – құқықтық нормаларда сендіру мен мəжбүрлеу шараларының арақатынасын белгілеуді талап етеді, бірінші болып сендіру əдістері, содан кейін мəжбүрлеу тəсілдері қолданылады. Салааралық қағидаларға – мысалы жазадан қашып құтылмаушылық қағидасы (қылмыстық құқық пен əкімшілік құқықтағы) жатқызуға болады. Салалық қағидаларға – мысалы, қылмыстық құқықтағы кінəсіздік презумпциясын жатқызуға болады. Құқықтың функциясы – қоғамдық қатынастарды бір тəртіпке келтіруде құқықтың рөлін анықтайтын құқықтық ықпал етудің негізгі бағыттары болып табылады. Құқықтың функциялары арқылы қоғамдағы құқықтың рөлін, орнын танып, білуге болады. Құқықтың негізгі міндеті – адамның құқықтары мен бостандықтарын қамтамасыз ету жəне қорғау, тəртіпті қамтамасыз ету болып табылады. | |
| **Сабақ барысында орындалатын тапсырмалар:**  **Кестені толтыру**. | Балалар төменде берілген тапсырмалардың 2-3-еуін өз таңдауларың бойынша орындаңдар.  **1-тапсырма** (15-беттегі 3-сызбанұсқадағы)  Құқықтың негізгі функцияларының мағынасын ашыңдар  **Негізгі:**   |  |  | | --- | --- | | **Реттеушілік** функциясы | **Қорғаушылық** функциясы | |  |  |   **Қосымша:**   |  |  | | --- | --- | | **Тәрбиелік** функциялар | **Идеологиялық** функциялар | |  |  | | |
| **Көп нүктенің орнын толтыру** | **2-тапсырма** Әр ұяшыққа сәйкес анықтамаларды орналастыр. ( сот, жария құқық, жариялық, сыйлауы, нормаларының, біліп, үшке)   1. Құқық қағидаттары қолданылу саласына қарай .... бөлінеді. 2. Салааралық қағидаттарға –бұлттартпас жауаптылық, бәсекелестік, .... ісін жүргізудегі ..... жатады. 3. Әрбір азамат құқық ...... талаптарын.... , сақтап, .... керек. 4. Мемлекет пен басқа да тұлғалар арасындағы қатынасты реттейтін нормалар жиынтығын- ....... ...... деп атайды. | |
| **1-3 дәйекті пікірмен ұқсастығы мен айырмашылығын табу** | **3- тапсырма** Венн диаграмммасы бойынша салыстыру.  Құқыққабілеттілік Әрекетқабілеттілік Деликтқабілеттілік    **4- тапсырма** Термин сөздермен жұмыс.   * эманципация * субьективті құқық * құқық функциялары * сот прецеденті * заңды фактілер * құқықтық қатынас | |
| **Сабақты қорытындылау**  **Үйге тапсырма** | 1.Тұлғаның мүмкін болатын немесе рұқсат етілген әрекетінің заңда қарастырылған өлшемі мен түрі қандай құқыққа негізделеді?  2. Әрекет қабілеттілік жасы неше жастан басталады?  3. Құқықтық қатынастар қанша элементтен құралады?  §3-4 оқуға, Заңды тұлғалардың құқықтары туралы іздену | |