**Болысбекова Малика Дуйсембаевна**  - №172 мектеп-гимназия КММ-сінің тарих және құқық пәндерінің мұғалімі. Сабақ жоспары Алматы қаласы Білім басқармасының ҚББЖТҒӘО қолдауымен жасалды.

|  |  |  |
| --- | --- | --- |
| **І тоқсан** |  | **15-сабақ** |
| **§17-18** | **Пәннің атауы:**  Құқық негіздері | **10-сынып** Қоғамдық -гуманитарлық бағыт |
| **Сабақтың тақырыбы:** | **Адам құқығы түсінігі және оның негізгі түрлері** | |
| **Оқу мақсаты:** | 10.1.3.2- адам және азаматтық құқықтар мен бостандықтарын жіктеу( саяси, азаматтық , әлеуметтік, экономикалық және мәдени;  10.1.3.3 - адам құқықтары саласындағы халықаралық құжаттардың маңыздылығын бағалау (Адам құқықтарының жалпыға бірдей декларациясы, Азаматтық және саяси құқықтар туралы халықаралық пакт, Экономикалық, әлеуметтік және мәдени құқықтар туралы халықаралық пакт) | |
| **Сабақтың мақсаты:** | Сабақ барысында сендер «Адам құқығы» ұғымымен қоса ар-ождан бостандығы мен оның мүмкіндіктерін түсіне отырып, адам құқықтарының белгілерін ажыратасыңдар. | |
| **Сабақтың барысы:** Қысқаша конспект. | Балалар, Адам құқығы- адам және азамат құқығын қарастыру алдында "адам", "жеке адам", "азамат" санаттарының арақатынасын білу маңызды. "Адам" ұғымы табиғи тұрпатта сипатталады, яғни арнайы физиологиялық қасиеттерді бойына сіңірген тіршілік әлемінің өкілі ретінде. "Жеке адам" ұғымы адамды әлеуметтік тұрғыда сипаттайды, яғни қоғамда өзінің рөлі мен орнын және оның алдындағы жауапкершілігін сезінуі (мүмкін болған жағдайлар, егерде адам әр түрлі объективті және субъективті себептерге байланысты жеке адам бойында болатын касиеттерді иемденбесе, мысалы, психикалық аурудың салдарынан сот оны әрекет қабілеттілігі жоқ деп таныса). "Азамат" ұғымы адамды заңды тұрғыда сипаттайды, яғни адамның нақты бір мемлекетпен тұрақты құқықтық байланыстылығын қарастырады. Адам құқығы — адамның мүддесін қанағаттандыруға бағытталған, заңмен қорғалатын демократиялық құндылық. Адам құқығына мынадай белгілер тән:  олар қоғамда өмір жағдайының үнемі өзгеріп отыруына байланысты, адамның табиғи және әлеуметтік мәнділігі негізінде туындайды және дамиды;  объктивті түрде қалыптасады және мемлекеттің мойындауына тәуелді емес;  туғанынан беріледі;  табиғи (су, жер, ауа, т.б. сияқты) қажеттілік болып табылады, ажыратылмас сипатта болады;  тікелей әрекетті болып табылады;  ең жоғары әлеуметтік құндылық болып танылады;  құқықтың кажетті бөлігі ретінде адамның өмір сүруінің нақты бір түрпатын білдіреді;  жеке адамның өз калауынша әрекет жасауына мүмкіндік жасайтын, сейтіп нақты бір игіліктер алуын қамтамасыз ететін адамдар мен мемлекеттің арасындағы қарым-қатынастарды тұжырымдайтын кағидаттар мен нормаларды білдіреді;  оларды мойындау, сақтау және корғау — мемлекеттің міндеті.  Адамның өмір сүруі мен лайықты өмір кешу құқығын жүзеге асыру үшін оның дүниеге келуі ғана жеткілікті. Ал басқаша құқықтарын жүзеге асыру үшін адамда азамат, жеке адам қасиеттері болуы шарт. Адамның құқы мен бостандығы табиғи және ажыратылмас болып табылады, туғаннан бастап беріледі жөне жоғары құндылық болып табылады. Мемлекеттің міндеті — адам құқықтарын сақтау, қорғау және мойындау. Мемлекет өзінің азаматтарына жеке адамның қажеттілігіне сәйкес келетін құқық пен бостандықтарды (өмірінің қауіпсіздігі, адамның бостандығы мен ар ожданы, өзінің жеке ерекшелігін сақтау және дамыту) қамтамасыз етуге міндетті.Адам құқықтары мен бостандықтары (АҚБ) - жеке тұлғаның әлем қауымдастығы мойындап, халықаралық-құқықтық құжаттарда бекітілген, әлеуметтік және құқықтық тұрғыдан қамтамасыз етілген, ешкім шек қоймайтын немесе тыйым сала алмайтын құқықтары мен бостандықтары. | |
| **Сабақ барысында орындалатын тапсырмалар:**  **Кестені толтыру**. | Балалар төменде берілген тапсырмалардың 2-3-еуін өз таңдауларың бойынша орындаңдар.  **1-тапсырма:** (49-беттегі 17-сызбанұсқадағы)  Құқықтық мемлекет қағидаттарының мағынасын анықтаңдар**.**     |  |  |  |  | | --- | --- | --- | --- | | Адамдар құқығы кімдерге тиеселі? | Адам құқығының қорғалуын кім қадағалайды? | Мен өз құқығымды қалай қорғай аламын? | Адам құқығы олардың міндеттерімен байланысты деп қорытуға бола ма? | |  |  |  |  | | |
| **Термин сөздермен жұмыс :** | **2-тапсырма: Сөздердің мағынасымен жұмыс**  1. Адам\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2. Тұлға\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3. Азамат\_\_\_\_\_\_\_\_\_\_\_\_\_\_\_\_\_\_\_\_  4. Адам құқығы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| **Тапсырманы орындау** | **3- тапсырма Сөйлемді толықтыру (заңмен, қоғамға)**   * Адам құқығы –маңызды демократиялық құндылық, ол............. мойындалады және мемлекетпен қорғалады. * Адамның міндеттері мемлекет белгілеген және заңда бекітілген ............ қажет лайықты мінез-құлық түрлерімен шаралары | |
| **Сабақты қорытындылау**  **Үйге тапсырма:** | 1. Адам құқықтарын шектеу дұрыс па? 2. Неліктен құқығы мемлекет құндылық болып табылады? 3. Бостандық абсолюттік болуы мүмкін бе?   §17-18 оқуға, «Өмір сүру құқығы», «Жеке басына қол сұғылмау», «Сүйіспеншілікке және достыққа құқығы» тақырыбына эссе жазу | |